Xanirva a podpora pamäte
Dobrý deň. Prosím si radu. Chcem si kúpiť lieky na pamäť, lebo som začala zabúdať. Len že beriem lieky na riedenie krvi a tam sa nemôže užívať, ginko, Lucetam 1200,Tanakan. Ja užívam na riedenie Xanirvu 20 mg 1x denne. Aký liek môžem užívať na pamäť. Ďakujem
Dobrý deň,
ďakujeme za Vaušu otázku.
Na podporu pamäte počas liečby liekom Xanirva je bezpečné užívanie omega-3 mastných kyselín. Niektoré štúdie naznačujú, že omega-3 mastné kyseliny môžu podporovať zdravie mozgu a pamäť.
Taktiež je možné podávanie vitamínov skupiny B - B6, B9 (kyselina listová) a B12 sú dôležité pre zdravú funkciu nervového systému a môžu podporovať kognitívne funkcie.
Prajem pekný zvyšok dňa.
S pozdravom
PharmDr. Veronika Kiabová